**Magyar Államkincstár Irányító Hatóság**

Ügyfél-azonosító: 1005216486

Projektazonosító: 1827219321

Támogatói okirat iratazonosító: 19235976452

Kedvezményezett neve: Kunfehértó Község Önkormányzat

Tárgy: változás bejelentés - VP6-7.2.1-7.4.1.2-16 kódszámú, Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő-és munkagépek beszerzése című felhívás alapján 1923597642 számú támogatói okirattal rendelkező projekt nem elszámolható költségeinek csökkentése tárgyában

Tisztelt Hölgyem/Uram!

Kunfehértó Község Önkormányzata a Vidékfejlesztési Program keretén belül a Vidékfejlesztési Program Irányító Hatósága, mint Támogató által 2016. november 23. napján meghirdetett, Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő-és munkagépek beszerzése című VP6-7.2.1-7.4.1.2-16 kódszámú felhívása alapján, 2017.02.09 15:14:42 időpontban 1827219321 iratazonosító számon támogatási kérelmet nyújtott be, melyet 2018. március 26-án, 1923597642 iratazonosítójú Támogatói Okirattal támogatásra alkalmasnak minősítette.

A támogatói okirat 3. számú melléklete – a projekt forrásai táblázat alapján a projekt 21.189.589 forint nem elszámolható költséget tartalmaz.

|  |  |
| --- | --- |
| A projekt teljes költsége összesen (Ft) | 132.211.046 |
| A projekt elszámolható költségei összesen (Ft) | 111.021.457 |
| A projekt nem elszámolható költségei összesen (Ft) | 21.189.589 |
| Támogatás összege (Ft) | 99.919.305 |

Az támogatási kérelmünk útépítésre, illetve erőgép beszerzésére irányult. A támogatói okirat alapján az erőgép beszerzésünk elutasításra került, ebből adódik a támogatási kérelmünkben feltüntetett tervezett nem elszámolható költség (2.840.295 Ft) megváltozott összege 21.189.589 Ft

A beruházás tervezésekor a 16/2017. (II.08) Kt.sz, illetve 15/2017. (II.08.) Kt.sz határozatai alapján az Önkormányzatunk a támogatási kérelemben tervezett és abban szereplő önerőt bocsájtotta rendelkezésre a beruházás megvalósítására a költségvetésünk terhére. Erre való tekintettel a projekt teljes költségvetésére vonatkozó önerő különös tekintettel a nem elszámolható költségekre vonatkozó önerő nem áll az Önkormányzat rendelkezésére.

Tekintettel arra, hogy a megvalósításra rendelkezésre álló 24 hónapos határidő alatt az Önkormányzat más beruházásokat is végre hajt, úgy mint bölcsőde kialakítása, meglévő óvoda épület energetikai korszerűsítése, így a projekt nem elszámolható költségei és annak pénzügyi teljesítése olyan jelentős terhet rónak Önkormányzatunkra, hogy jelen beruházás kivitelezését veszélyezteti.

Fentiek alapján alulírott Huszár Zoltán, mint Kunfehértó Község Önkormányzatának (6413 Kunfehértó, Szabadság tér 8.) képviseletére jogosult ezúton 1827219321 azonosító számú projekt tekintetében az alábbi változásokat jelentem be, melyek alapján kérjük, hogy a támogatói okiratot az alábbiak szerint módosítsák.

|  |  |
| --- | --- |
| A projekt teljes költsége összesen (Ft) | 117.377.446 |
| A projekt elszámolható költségei összesen (Ft) | 111.021.450 |
| A projekt nem elszámolható költségei összesen (Ft) | 6.355.966 |
| Támogatás összege (Ft) | 99.919.305 |

A fentiek alapján kérjük, előzetes jóváhagyásukat és a támogatói okirat elszámolható és nem elszámolható költségeinek módosítását a fentiek alapján.

Kunfehértó, 2018. május 16.

Tisztelettel,

Huszár Zoltán

Kunfehértó Község Önkormányzat

polgármester